CELEX: 32016D0320
Language: mt
Date: 2016-03-03 00:00:00
Title: Deċiżjoni ta' Implimentazzjoni tal-Kummissjoni (UE) 2016/320 tat-3 ta' Marzu 2016 li temenda d-Deċiżjoni 2004/842/KE rigward l-implimentar ta' regolamentazzjoni li biha l-Istati Membri jistgħu jawtorizzaw it-tqegħid fis-suq ta' żerriegħa li tappartjeni għal varjetajiet li għalihom ġiet sottomessa applikazzjoni għad-dħul fil-katalogu nazzjonali ta' varjetajiet ta' speċi ta' pjanti agrikoli jew speċi veġetali (notifikata bid-dokument C(2016) 1221) (Test b'rilevanza għaż-ŻEE)

5.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 60/88
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/320
   tat-3 ta' Marzu 2016
   li temenda d-Deċiżjoni 2004/842/KE rigward l-implimentar ta' regolamentazzjoni li biha l-Istati Membri jistgħu jawtorizzaw it-tqegħid fis-suq ta' żerriegħa li tappartjeni għal varjetajiet li għalihom ġiet sottomessa applikazzjoni għad-dħul fil-katalogu nazzjonali ta' varjetajiet ta' speċi ta' pjanti agrikoli jew speċi veġetali
   
      
         (notifikata bid-dokument C(2016) 1221)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 66/401/KEE tal-14 ta' Ġunju 1966 dwar it-tqegħid fis-suq ta' żerriegħa ta' pjanti tal-għalf (1), u b'mod partikolari l-Artikolu 4a(2) tagħha,
   Wara li kkunsidrat id-Direttiva tal-Kunsill 66/402/KEE tal-14 ta' Ġunju 1966 dwar il-marketing taż-żerriegħa tal-ġwież (2), u b'mod partikolari l-Artikolu 4a(2) tagħha,
   Wara li kkunsidrat id-Direttiva tal-Kunsill 2002/54/KE tat-13 ta' Ġunju 2002 dwar il-bejgħ fis-suq ta' żerriegħa tal-pitravi (3), u b'mod partikolari l-Artikolu 6(2) tagħha,
   Wara li kkunsidrat id-Direttiva tal-Kunsill 2002/55/KE tat-13 ta' Ġunju 2002 dwar il-marketing ta' żrieragħ tal-ħxejjex (4), u b'mod partikolari l-Artikolu 23(2) tagħha,
   Wara li kkunsidrat id-Direttiva tal-Kunsill 2002/56/KE tat-13 ta' Ġunju 2002 dwar il-bejgħ fis-suq tal-patata taż-żerriegħa (5), u b'mod partikolari l-Artikolu 6(2) tagħha,
   Wara li kkunsidrat id-Direttiva tal-Kunsill 2002/57/KE tat-13 ta' Ġunju 2002 dwar il-marketing taż-żerriegħa ta' pjanti taż-żejt u tal-fibra (6), u b'mod partikolari l-Artikolu 6(2) tagħha,
   Billi:
   
               (1)
            
            
               id-Deċiżjoni tal-Kummissjoni 2004/842/KE (7) tistipula r-regoli dwar it-tikketta uffiċjali tal-pakketti taż-żrieragħ ta' varjetajiet li għalihom tressqet applikazzjoni għad-dħul fil-katalogu nazzjonali ta' varjetajiet ta' speċijiet ta' pjanti agrikoli jew ħxejjex.
            
         
               (2)
            
            
               F'dawn l-aħħar snin instabu għadd ta' każijiet ta' użu qarrieqi ta' tikketti uffiċjali. Għalhekk jeħtieġ li tiżdied is-sigurtà tat-tikketti uffiċjali b'aġġornament mal-għarfien tekniku, biex jiġi żgurat li dawn il-prattiki frodulenti jiġu evitati. Minn din il-perspettiva, u biex l-awtoritajiet kompetenti jkunu jistgħu jirreġistraw u jikkontrollaw aħjar l-istampar, id-distribuzzjoni u l-użu ta' tikketti uffiċjali individwali mill-operaturi, u biex jiġu segwiti l-lottijiet taż-żrieragħ, is-sigurtà tat-tikketti uffiċjali għandha tiżdied bl-introduzzjoni ta' numru tas-serje assenjat uffiċjalment fuq dawk it-tikketti uffiċjali.
            
         
               (3)
            
            
               Din id-Deċiżjoni u d-Direttiva ta' Implimentazzjoni tal-Kummissjoni (UE) 2016/317 (8) għandhom jibdew japplikaw mill-istess data biex ikun żgurat trattament ugwali rigward ir-rekwiżiti għall-utenti kollha tat-tikketti rilevanti. Għaldaqstant, din id-Deċiżjoni għandha tapplika mill-1 ta' April 2017.
            
         
               (4)
            
            
               Għalhekk id-Deċiżjoni 2004/842/KE tiġi emendata skont dan.
            
         
               (5)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Emenda għad-Deċiżjoni 2004/842/KE
   Fl-Artikolu 9(2) tad-Deċiżjoni 2004/842/KE, jiddaħħal il-paragrafu (aa) li ġej:
   
      
                  “(aa)
               
               
                  in-numru tas-serje assenjat uffiċjalment,”.
               
            
   Artikolu 2
   Destinatarji
   Din id-Deċiżjoni hija indirizzata lill-Istati Membri.
   Artikolu 3
   Data tal-applikazzjoni
   Din id-Deċiżjoni tapplika mill-1 ta' April 2017.
   
      Magħmul fi Brussell, it-3 ta' Marzu 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU 125, 11.7.1966, p. 2298/66.
   
      (2)  ĠU 125, 11.7.1966, p. 2309/66.
   
      (3)  ĠU L 193, 20.7.2002, p. 12.
   
      (4)  ĠU L 193, 20.7.2002, p. 33.
   
      (5)  ĠU L 193, 20.7.2002, p. 60.
   
      (6)  ĠU L 193, 20.7.2002, p. 74.
   
      (7)  Id-Deċiżjoni tal-Kummissjoni 2004/842/KE tal-1 ta' Diċembru 2004 rigward l-implimentar ta' regolamentazzjoni li biha l-Istati Membri jistgħu jawtorizzaw it-tqegħid fis-suq ta' żerriegħa li tappartjeni għal varjetajiet li għalihom ġiet sottomessa applikazzjoni għad-dħul fil-katalogu nazzjonali ta' varjetajiet ta' speċi ta' pjanti agrikoli jew speċi veġetali (ĠU L 362, 9.12.2004, p. 21).
   
      (8)  Direttiva ta' Implimentazzjoni tal-Kummissjoni (UE) 2016/317 tat-3 ta' Marzu 2016 li temenda d-Direttivi tal-Kunsill 66/401/KEE, 66/402/KEE, 2002/54/KE, 2002/55/KE, 2002/56/KE u 2002/57/KE dwar it-tikketta uffiċjali tal-pakketti taż-żerriegħa (Ara paġna 72 ta' dan il-Ġurnal Uffiċjali).